„**Épületenergetikai korszerűsítés Dömsöd Nagyközség Önkormányzatának épületein**”

**KEHOP-5.2.9-16-2016-00069**

Kedvezményezett: **Dömsöd Nagyközség Önkormányzata** (2344 Dömsöd, Petőfi tér 6.)

A projekt megvalósítási időszaka: **2017.04.05. – 2018.04.04.**

A szerződött támogatás összege: **247 748 728 Ft**

A támogatás mértéke: **100 %**

A fejlesztéssel érintett ingatlanok (megvalósítási helyszínek):

* Dömsödi Széchenyi István Általános Iskola
* 2344 Dömsöd, Széchenyi utca 9.
* Dömsödi Nagyközségi Óvoda Tagóvodája - Dabi Óvoda
* 2344 Dömsöd, Szabadság utca 92.
* Védőnői Szolgálat + Gyermekorvosi Rendelő + Fogorvosi Rendelő
* 2344 Dömsöd, Szabadság utca 42.
* Sportcsarnok Dömsöd
* 2344 Dömsöd, Széchenyi utca 9.

**Dömsöd Nagyközség Önkormányzata** az Európai Unió támogatásával megvalósuló Széchenyi 2020 Program keretében „Pályázatos épületenergetikai felhívás a közép-magyarországi régió települési önkormányzatai számára” című pályázati felhívásra benyújtott „**Épületenergetikai korszerűsítés Dömsöd Nagyközség Önkormányzatának épületein**” című pályázata vissza nem térítendő támogatást nyert. A támogatás mértéke az elszámolható összköltség 100 % - a, amely 247,7 millió Forint.

A tervezett fejlesztés nagyban hozzájárul a fenntartható energiaellátás megvalósításához, az üvegházhatást okozó gázkibocsátás csökkentéséhez, az ellátásbiztonság garantálásához és az importkiadások csökkentéséhez, továbbá fokozza az ország gazdaságának versenyképességét.

A projekt műszaki tartalma:

A tervezett beruházás keretében Dömsöd Nagyközség több épületén is energetikai korszerűsítés valósul meg az alábbiak szerint.

A Széchenyi István Általános Iskola épülete lapostetős zárófödémmel rendelkezik, amelynek eredeti rétegrendje bontásra kerül. Ezután a páratechnikai rétegekre 20 cm vastag, lépésálló, alukasírozott XPS hőszigetelés fogja borítani, amelyre EPDM rendszerű vízszigetelés kerül. A homlokzati falakon 15 cm vastagságú EPS szigetelés lesz. A szigetelés után az épület markáns és jellegzetes megjelenése visszaállításra kerül festés, színezés formájában. Az épület eredeti nyílászárói helyére korszerű, 2 rétegű, hővédő üvegezésű, fokozottan hőszigetelő műanyag nyílászárók kerülnek beépítésre. Az épület tetőszerkezetére egy 54 napelem modulból álló, 13,5 kWp teljesítményű, hálózatra tápláló napelemes rendszer kerül telepítésre, mely 1 db inverteren keresztül csatlakozik a hálózathoz.

A Tornacsarnok lapostetős zárófödém rétegrendje bontásra kerül. A páratechnikai rétegre 20 cm vastagságú, lépésálló, XPS hőszigetelés, amely EPDM rendszerű vízszigeteléssel kerül lezárásra. A csarnok nem járható zárófödémére 20 cm vastagságú üveggyapot hőszigetelés van betervezve. A homlokzatokra 16 cm vastag EPS hőszigetelés, a lábazatokra XPS rendszerű hőszigetelés kerül. Korszerű, 2 rétegű, hővédő üvegezésű, fokozottan hőszigetelő, műanyag nyílászárók kerülnek beépítésre, az eredeti nyílászárók helyére. Az északi homlokzaton új, strukturált szerkezetű, hőszigetelt, alu függönyfal kerül kialakításra. A homlokzati acélszerkezetek felületképzése felújításra kerül. Az épület lapostetős szerkezetére egy 38 napelem modulból álló, 9,5 kWp teljesítményű, hálózatra tápláló napelemes rendszer kerül telepítésre, mely 1 db inverteren keresztül csatlakozik a hálózathoz, dóm rendszerű.

A Dabi Óvoda épületének homlokzati falaira 15 cm vastagságú ásványgyapot szigetelés kerül, a falak szükséges szellőzésének biztosítása érdekében. Szigetelés előtt az alsó 1,5 méteres, sónedves falszakaszokon a vakolat szaniter vakolatra lesz cserélve. A borított gerendafödémekre, átvizsgálás és szükséges javítás után 25 cm ásványgyapot hőszigetelés kerül, párazáró fóliával. A régi, elöregedett nyílászárók helyére új, fokozott hőszigetelésű, fa szerkezetű nyílászárók kerülnek beépítésre. Az árnyékolást biztosító redőnyök visszaállításra kerülnek. Az épület tetőszerkezetére egy 34 db napelem panelből álló, 8,5 kWp teljesítményű, 1 db inverteren keresztül hálózatra kapcsolt napelemes rendszer kerül telepítésre.

Az Egészségház homlokzati falaira ásványgyapot hőszigetelés kerül 15 cm vastagságban, a falak megfelelő szellőzésének biztosítása érdekében. Szigetelés előtt az alsó 1 méteres, sónedves falszakaszokon a vakolatot cserélni szükséges szaniter vakolatra. A borított gerendafödémekre átvizsgálás és szükséges javítás után 30 cm ásványgyapot szigetelés kerül, párazáró fóliával. Az elöregedett nyílászárók helyére új, fokozott hőszigetelésű, fa szerkezetű nyílászárók kerülnek beépítésre, 2 rétegű, hővédő üvegezéssel. A külső ajtók cseréje szintén megtörténik.

Projekttel kapcsolatos további információk:

Varga László főtanácsos, szakmai vezető

e-mail: varga.laszlo@domsod.hu

tel.: +36 24 523 120

*A projekt a Kohéziós Alap és Magyarország költségvetése társfinanszírozásában valósul meg.*

